Ministrul Sănătății a transmis într-un mesaj pe Facebook:
”În județul Vaslui, autoritățile locale și Ministerul Sănătății sunt în cursă contracronometru pentru a finaliza proiectele care să îmbunătățească substanțial calitatea serviciilor medicale pentru vasluieni.
Am vizitat Spitalul Județean de Urgență Vaslui și Spitalul Municipal din Bârlad, unde sunt avansate construcțiile finanțate din PNRR, pentru două ambulatorii care vor oferi acces la toate specialitățile medicale, precum și pentru un corp nou de clădire la Spitalul Județean. Multe alte investiții în echipamente și infrastructură sunt finanțate direct de Ministerul Sănătății.
Mulțumesc președintelui Consiliului Județean și primarilor din Vaslui și Bârlad, pentru susținerea directă a sistemului medical menit să protejeze sănătatea comunităților de care sunt responsabili.”
Fiți la curent cu ultimele noutăți. Urmăriți DCNews și pe Google News